ai4bharat/Pralekha huggingface dataset:
وزارت دفاع
زمین سے ہوا میں مار کرنے والے اوسط دوری کے میزائل سسٹم کے آرمی ویرئینٹ کی تیاری کی آزمائش مکمل
اوڈیشہ کے ساحل پر دو مزید کامیاب پرواز کی مشقوں کے ساتھ اثرانگیزی ثابت کی
رکشا منتری جناب راجناتھ سنگھ نے کامیاب پرواز کی مشقوں کے لیے ڈی آر ڈی او، ہندوستانی فوج اور صنعت کی تعریف کی
فوج کی زمین سے ہوا میں مار کرنے والی اوسط دوری کی میزائل  نے ایک بار پھر اپنی اثر انگیزی ثابت کر دی ہے، کیوں کہ دو میزائلوں نے پرواز کی مشقوں کے دوران 30 مارچ، 2022 کو اوڈیشہ کے چاندی پور ساحل پر مربوط ٹیسٹ رینج پر ہائی اسپیڈ والے ہوائی ٹارگیٹ پر سیدھے نشانہ لگایا۔ اسلحہ کے نظام کی درستگی اور معتبریت کو قائم کرتے ہوئے سمندر کے کنارے اور زیادہ اونچائی پر کام کرنے کی صلاحیت کو شامل کرتے ہوئے حکمت عملی کے تحت انہیں ٹارگیٹ پر چھوڑا گیا تھا۔ ان جانچوں کے دوران میزائل، اسلحہ کے نظام سے متعلق راڈار اور کمانڈ پوسٹ سمیت اسلحہ کے نظام کی، تمام حصوں کی کارکردگی کے لیے تصدیق کی گئی۔ پرواز کی مشق دفاعی تحقیق و ترقی کی تنظیم  اور ہندوستانی فوج کے سینئر عہدیداروں کی موجودگی میں کی گئی۔ مختلف زمروں اور تناظر کے لیے پرواز کی جانچ کے اختتام کے ساتھ، سسٹم نے اپنی تیاری کی جانچ مکمل کر لی ہے۔
رکشا منتری جناب راجناتھ سنگھ نے ایم آر ایس اے ایم-آرمی کی کامیاب پرواز کے لیے ڈی آر ڈی او، ہندوستانی فوج اور صنعت کی تعریف کی اور کہا کہ کامیاب پروازوں نے ایک بار پھر نظام کی معتبریت ثابت کر دی ہے۔ دفاعی تحقیق و ترقی کے محکمہ کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے اسلحہ کے نظام کی کامیاب ٹیسٹ فائرنگ سے جڑی ٹیموں کو مبارکباد دی۔
27 مارچ، 2022 کو، لائیو فائرنگ ٹرائل کے حصہ کے طور پر میزائل سسٹم کا دو بار کامیاب ٹیسٹ کیا گیا تھا، جو مختلف رینج کے لیے ہائی اسپیڈ والے ہوائی ٹارگیٹ کے خلاف تھا۔
نائب صدر جمہوریہ ہند کا سکریٹریٹ
نائب صدر جمہوریہ نے سابق مرکزی وزیر ایس جے پال ریڈی کو خراج عقیدت پیش کیا
انھوں نے اپنی زندگی عام لوگوں کی خدمت میں وقت کردی: نائب صدر جمہوریہ
نئی دہلی،28 جولائی نائب صدر جمہوریہ ہند جناب ایم وینکیا نائیڈو نے سابق مرکزی وزیر جناب جے پال ریڈی کو خراج عقیدت پیش کیا، جن کا آج حیدرآباد میں ان کی رہائش گاہ پر انتقال ہوگیا۔
جناب نائیڈو نے آنجہانی کانگریس لیڈر کے جسم پر گلہائے عقیدت پیش کی اور جناب جے پال ریڈی کی اہلیہ اور خاندان کے دیگر افراد کے تئیں تعزیت کا اظہار کیا۔
بعد ازاں میڈیا سے بات چیت کرتے ہوئے نائب صدرجمہوریہ نے جناب جے پال ریڈی کے ساتھ اپنے طویل اور گہرےتعاون کا ذکر کیا، جب وہ ایک ساتھ آندھراپردیش ودھان سبھا میں حزب اختلاف کے لیڈر تھے۔
انھیں ایک عظیم دانشور اور انگریزی وتیلگو دونوں زبانوں میں ایک شاندارخطیب بتاتے ہوئے جناب نائیڈو نے کہا کہ جناب ریڈی ایک سچے اور سنجیدہ شخص تھے جنھوں نے اپنی زندگی عام لوگوں کی خدمت میں وقف کردی۔ انھوں نے کہا کہ انھیں جمہوری اقدار کو مستحکم کرنے اور انھیں فروغ دینے کے لیے جانا جاتا تھا۔
نائب صدر جمہوریہ نے کہا کہ جے پال ریڈی نے بحث ومباحثہ کے ذریعہ پارلیمنٹ اور اسمبلی دونوں میں اہم رول ادا کیا۔ انھوں نے کہا، ‘‘انھوں نے حقیقی اصول اور اپنے عقائد سے سمجھوتہ کیے بغیر جس عہدے پر فائز رہے وہاں نام اور شہرت حاصل کی’’۔
۔ ۔ ۔ ۔ ۔ ۔ ۔ ۔ ۔
U. No. 3478
(Visitor Counter : 39
وزارت دفاع
جہاز رانی کی آزادی کے لیے پابند عہد
رکشا راجیہ منتری جناب اجے بھٹ نے آج راجیہ سبھا میں محترمہ گیتا عرف چندرا پربھئیں کے سوال کا تحریری جواب دیتے ہوئے درج ذیل معلومات فراہم کیں:
حکومت ہند سمندر سے متعلق مفادات کی حفاظت کرنے اور بحر ہند کے علاقے  میں سازگار اور مثبت سمندری ماحول کو یقینی بنانے کے لیے پابند عہد ہے۔ بھارت ایک آزاد، کھلے اور ضابطوں پر مبنی اُس نظام کو فروغ دینے کے لیے پابند عہد ہے جس کی جڑیں بین الاقوامی قانون سے منسلک اور جبر سے بے خوف ہوں۔ بھارت جہاز رانی اور پرواز کی آزادی اورر بین الاقوامی اصولوں پر مبنی بلا روک ٹوک تجارت کی بھی حمایت کرتا ہے، جن اصولوں کی عکاسی خاص طور پر ’اقوام متحدہ‘ کے سمندر کے قانون سے متعلق کنونشن  1982 میں کی گئی ہے۔ یو این سی ایل او ایس کے ریاستی فریق کے طور پر، بھارت یو این سی ایل او ایس کے لیے انتہائی احترام کو فروغ دیتا ہے، جس میں سمندروں کے بین الاقوامی قانونی نظام متعین کیے گئے ہیں۔
بھارت نے، خطہ میں سبھی کی سیکورٹی اور ترقی  کے حکومت کے وژن کے مطابق تمام علاقائی شراکت داروں کے ساتھ اپنے بحری تعاون کو تیار کیا ہے۔ اس سلسلے میں اٹھائے گئے قدم میں شامل ہے : ہندوستانی بحریہ کے جہازوں اور طیاروں کی ’مشن پر مبنی تعیناتی‘ تاکہ سمندری سیکورٹی کو فروغ دیا جا سکے اور متوقع ہنگامی حالات سے نمٹا جا سکے۔ بھارت کثیر جہتی مشقوں، مشترکہ نگرانی، مربوط گشت وغیرہ کے ذریعے علاقائی اور دیگر علاقائی بحری دستوں کے ساتھ سرگرم عمل ہے، تاکہ جامع اور باہمی تعاون پر مبنی طریقے سے خطہ میں سمندری سیکورٹی کو فروغ دیا جا سکے۔ بھارت نے سمندری تعاون کو فروغ دینے اور خطہ میں لین دین کے لیے علاقائی فریم ورک میں بھی شرکت کی ہے جیسے کہ آسیان علاقائی فورم ، ایسٹ ایشیا سمٹ  اور آسیان کے وزرائے دفاع کی میٹنگ پلس ۔
وزارت دفاع
ہندوستانی فوج کے لئے برفانی تودے گرنے کی پیشگی اطلاع دینے والے آلے
انتہائی بلند مقامات پر تعینات فوجیوں کو مناسب طور پر وہ جدید ترین آلات فراہم کئے جانے ہیں، جن سے برفانی تودے گرنے کے متاثرین کا پتہ لگایا جا سکتا ہے۔ اس کے علاوہ جموں و کشمیر کے برفانی علاقوں میں موسم کے اتار چڑھاؤ کی بر فباری اور برف کے تودے گرنے کے مطالعے کے ادارے  کے ذریعے قریبی نگرانی کی جاتی ہے، جو سسوما اور سرینگر کے اس کے اسٹیشنوں پر یکجا ہوتی ہے۔ موسم کی پیشگوئی پر نظر رکھتے ہوئے اس جانکاری کو بروقت فوج تک پہنچایا جاتا ہے۔ ڈیفنس جیو -انفارمیٹکس ریسرچ اسٹیبلشمنٹ جو ڈی آر ڈی او کے تحت ایک ادارہ ہے، اس کا بی آر او سمیت تمام متعلقہ لوگوں تک برفانی تودے گرنے کی پیشگی اطلاع پہنچانے کا مؤثر طریقہ کار ہے۔ ادارے کے پہاڑی علاقوں میں متعدد نگراں اسٹیشن کام کر رہے ہیں اور یہ ان علاقوں میں قائم کئے گئے ہیں، جہاں برفانی تودے گرنے کے واقعات ہوتے رہتے ہیں۔ ڈی جی آر ای نے جموں و کشمیر ، اتراکھنڈ، ہماچل پردیش اور سکم میں 30 آبزرویٹریز قائم کی ہیں اور مزید دس تعمیر کی جا رہی ہے۔
ان آبزرویٹریز میں اکٹھا ڈاٹا  میں یکجا کیا جاتا ہے اور اس کی بنیاد پر تمام متعلقہ لوگوں کو بروقت برفانی تودے گرنے کی وارننگ کا بلیٹن جاری کر دیا جاتا ہے۔ ڈی جی آر ای کے ذریعے برفانی تودوں کی وارننگ سے فورسز کو کارروائیوں کی منصوبہ بندی اور تودے گرنے کے امکانی واقعات سے بچاؤ کا بندوبست کرنے میں مدد ملتی ہے۔
یہ اطلاع دفاع کے وزیر مملکت جناب اجے بھٹ نے آج لوک سبھا میں ایک تحریری جواب میں جناب جے ٹی نامگیال کو دی۔
بجلی کی وزارت
این ٹی پی سی کو ہائیڈروجن ایندھن کے خلیئے پر مبنی آزمائشی پروجیکٹوں کیلئے دلچسپی کے اظہار پر مبنی بولیاں مطلوب ہیں
یہ آزمائشی پروجیکٹ این ٹی پی سی پلانٹ کے احاطوں میں ہی قائم کئے جائیں گے
بجلی کی وزارت کے تحت ،بھارت کی بجلی تیار کرنے والی سب سے بڑی مربوط کمپنی، این ٹی پی سی نے این ٹی پی سی کے احاطوں میں دو آزمائشی پروجیکٹ قائم کرنے کی غرض سے دلچسپی کے اظہار پر مبنی عالمی بولیاں طلب کی ہیں۔ یہ پروجیکٹ ہیں،آزادانہ طور پر کام کرنے والا ایندھن کے خلیئے پر مبنی محفوظ بجلی کا نظام ، اور الیکٹرولائزر کا استعمال کرتے ہوئے ہائیڈروجن کی تیاری کے ساتھ آزادانہ طورپر کام کرنے والا ایندھن کے خلیئےپرمبنی مائیکروگرڈ نظام۔ این ٹی پی سی ان پروجیکٹوں پر عمل درآمد اور انہیں تجارتی طور پر زیادہ قابل عمل بنانے کیلئے اشتراک کرےگا۔
یہ ہائیڈروجن ٹیکنو لوجیز اختیار کرنے کی سمت این ٹی پی سی کے ابتدائی اقدامات کے عین مطابق ہے اس نے بجلی گھر کی نالیوں کی گیس سے حاصل کی گئی کاربن مربوط کرنے والامیتھانول اور برقی او کے ذریعہ تحلیل شدہ ہائیڈروجن تیار کرنے کی غرض سے پہلے ہی ایک تجرباتی عمل کا آغاز کردیا ہے۔ یہ کاربن حاصل کرنے اور گرین ہائیڈروکاربن کے امتزاج یا مرکبات کے شعبے میں ‘‘آتم نربھر بھارت’’ کی جانب ایک امکانی حل ہے۔
اس پہل کو آگے لے جاتے ہوئے ، این ٹی پی سی بجلی سے متعلق ضروریات کے بیک اپ کیلئے ہائیڈروجن پر مبنی ایندھن کے خلیوں – برقپاش نظام کے استعمال کی گنجائش کیلئے کوشش کررہا ہے۔ اس وقت بجلی کے بیک اپ ضروریات اور بہت چھوٹی گرڈ سے متعلق ایپلی کیشنز کو ڈیزل پر مبنی بجلی کے جنریٹرس سے پورا کیا جارہا ہے ۔ انہیں ہائیڈروجن پر مبنی ٹیکنولوجیوں کے جلد اختیار کرنے کے معاملے کے طور پر دیکھتے ہوئے، این ٹی پی سی ایسے حل تلاش کرنے کیلئے کام کررہا ہے جو ڈیزل جنریٹرس کا آلودگی سے پاک ایک متبادل ہو۔
کابینہ
مخصوص قرض کھاتوں میں قرض لینے والوں کو چھ ماہ کے لئے مرکب سود اور سادہ سود کے درمیان فرق کی ایکس گریشیا ادائیگی کی اسکیم کابینہ میں منظور
عزت مآب وزیر اعظم جناب نریندر مودی کی صدارت میں مرکزی کابینہ نے 973.74 کروڑ روپے کی ایکس گریشیا رقم کی ادائیگی کو منظوری دیدی۔ اس کا تعلق قرض لینے والوں کے لئے مخصوص قرض کھاتوں میں چھ ماہ  کے لئے مرکب سود اور سادہ سود کے درمیان فرق کی ایکس گریشیا ادائیگی کی منظوری کے لئے اسکیم کے تحت قرض دینے والے اداروں کی طرف سے جمع کرائے گئے بقیہ دعوؤں سے ہے۔
فوائد:
پریشان/کمزور زمرے کے قرض لینے والوں کو اس بات سے قطع نظر کہ قرض لینے والے نے مہلت کا فائدہ اٹھایا تھا یا نہیں چھ ماہ کی معطلی کی مدت کے دوران مرکب سود اور سادہ سود کے درمیان فرق کی ایکس گریشیا ادائیگی کی منظوری سے اس اسکیم سے چھوٹے قرض لینے والوں کو یکساں طور پر مدد ملے گی تاکہ وہ عالمی وباکی وجہ سے تناؤ کو برداشت کرتے ہوئے اپنے پیروں پر پھر کھڑے ہو جائیں۔
اس اسکیم کے لئے آپریشنل رہنما خطوط پہلے ہی کابینہ کی منظوری سے جاری کئے جا چکے ہیں۔ مذکورہ 973.74 کروڑ روپے آپریشنل رہنما خطوط کے مطابق تقسیم کئے جائیں گے۔
|
|
نمبر شمار
|
|
ایس بی آئی کی طرف سے کلیم جمع کرانے کی تاریخ
|
|
قرض دینے والے اداروں کی تعداد
|
|
فائدہ اٹھانے والوں کی تعداد
|
|
وصول شدہ دعوے کی رقم
|
|
ادا کی گئی رقم
|
|
زیر التواء تقسیم
|
|
1
|
|
23.3.2021
|
|
1,019
|
|
1406,63,979
|
|
4,626.93
|
|
4,626.93
|
|
-
|
|
2
|
|
23.7.2021 اور 22.9.2021
|
|
492
|
|
499,02,138
|
|
1,316.49
|
|
873.07
|
|
443.42
|
|
3
|
|
30.11.2021
|
|
379
|
|
400,00,000
|
|
216.32
|
|
0
|
|
216.32
|
|
4
|
|
ایس بی آئی کے ذریعہ دوبارہ جمع کرایا گیا۔
|
|
101
|
|
83,63,963
|
|
314.00
|
|
-
|
|
314.00
|
|
کل
|
|
|
|
1,612
|
|
2389,30,080
|
|
6,473.74
|
|
5,500.00
|
|
973.
پس منظر:
عالمی وبا کوویڈ 19 کے تناظر میں، مخصوص قرض کھاتوں  میں قرض دہندگان کو چھ ماہ کے لئے مرکب سود اور سادہ سود کے درمیان فرق کی ایکس گریشیا ادائیگی کی منظوری دینے کی اسکیم کو کابینہ نے اکتوبر، 2020 میں منظور کیا تھا۔ اس میں 5,500 کروڑ روپے کے اخراجات کا تصور تھا۔
درج ذیل زمرے کے قرض لینے والے اس اسکیم کے تحت ایکس گریشیا ادائیگی کے اہل تھے:
i۔ایم ایس ایم ای قرضے 2 کروڑ روپے تک
ii۔تعلیمی قرضے 2 کروڑ روپے تک
iii۔گھر کیلئے قرضے 2 کروڑ روپے تک
iv۔صارفین کے استعمال کی مصنوعات پر قرضے 2 کروڑ روپے تک
v۔کریڈٹ کارڈ کے واجبات 2 کروڑ روپے تک
vi۔گاڑیوں کیلئے قرضے 2 کروڑ روپے تک
vii۔پیشہ وروں کو ذاتی قرضے 2 کروڑروپے تک
viii۔کھپت کے قرضے روپے 2 کروڑ تک۔
مالی سال 2020-2021 میں اسکیم کیلئے 5,500 کروڑ روپے کا بجٹ مختص کئے گئے تھے۔ جیسا کہ کابینہ نے منظور کیا ہے 5,500 کروڑ روپے کی پوری رقم قرض دینے والے اداروں کو اس کے نتیجے میں ادائیگی کے لئے اسکیم کے تحت نوڈل ایجنسی ایس بی آئی کو دیدی گئی۔
تخمینہ شدہ 5,500 کروڑ روپے کی رقم مذکورہ بالا زمرہ کے قرضوں کے لئے ایس بی آئی اور شیڈولڈ کمرشل بینکوں کے حصہ کو بڑھا کر حاصل کئے گئے۔ کابینہ کو یہ بھی بتا دیا گیا ہے کہ اصل رقم اُس وقت معلوم ہو جائے گی جب انفرادی قرض دینے والے ادارے اپنے پہلے سے آڈٹ شدہ اکاؤنٹ وار کلیمز جمع کرائیں گے۔
ایس بی آئی نے مطلع کر دیا ہے کہ اسے قرض دینے والے اداروں کی طرف سے تقریباً 6,473.74 کروڑ روپے کے مجموعی دعوے موصول ہوگئے ہیں۔ جیسا کہ 5,500 کروڑ روپے ایس بی آئی کو پہلے ہی دئیے جا چکے ہیں، اب 973.74 کروڑ روپے کی بقایا رقم کے لئے کابینہ کی منظوری طلب کی جا رہی ہے۔
قانون اور انصاف کی وزارت
پریس ریلیز
نئی دہلی، 25 اکتوبر 2021:
صدر جمہوریہ ہند نے آئین کی دفعہ 217 ، 224 اور 222 کی شق  کے تحت دیے گئے اختیارات کا استعمال کرتے ہوئے، چیف جسٹس آف انڈیا سے مشورے کے بعد مندرجہ ذیل تقرری اور / تبادلے کیے ہیں:
|
|
نمبر شمار
|
|
نام 
|
|
ہائی کورٹ کا نام
|
|
1.
|
|
اوما شنکر ویاس، جوڈیشل آفیسر
|
|
بطور جج ، راجستھان ہائی کورٹ
|
|
2.
|
|
وکرم ڈی چوہان، وکیل
|
|
بطور اڈیشنل جج، الہ آباد ہائی کورٹ
|
|
3.
|
|
محترم جسٹس جوئے مالیا بگچی
|
|
آندھراپردیش ہائی کورٹ سے کلکتہ ہائی کورٹ میں تبادلہ کیے گئے۔
وزیراعظم کا دفتر
وزیر اعظم نے کمار گھاٹ میں اُلٹا رتھ یاترا کے دوران رونما ہوئے حادثے پر رنج و غم کا اظہار کیا
متاثرین کو پی ایم این آر ایف سے مالی امداد کا اعلان
وزیر اعظم جناب نریندر مودی نے تری پورہ کے کمار گھاٹ میں اُلٹا رتھ یاترا کے دوران پیش آئے حادثے میں ہوئے جانی نقصان پر گہرے رنج و غم کا اظہار کیا ہے۔ جناب مودی نے متاثرین کے لیے وزیر اعظم کے قومی راحت فنڈ  سے مالی امداد کا اعلان کیا ہے۔
وزیر اعظم کے دفتر سے کیے گئے ٹوئیٹس کے سلسلے کے تحت، وزیر اعظم نے کہا؛
’’کمارگھاٹ میں اُلٹا رتھ یاترا کے دوران پیش آیا حادثہ افسوسناک ہے۔ اس حادثے میں اپنے اعزا و قارب کو کھونے والوں کے تئیں اظہار تعزیت۔ مجروحین کی جلد از جلد صحتیابی کے لیے دعا گو ہوں۔ مقامی انتظامیہ متاثرین کو ہر ممکن امداد فراہم کر رہی ہے: وزیر اعظم @narendramodi ‘‘
’’تری پورہ میں پیش آئے اس حادثے میں ہلاک ہونے والے ہر ایک شخص کے لواحقین کو پی ایم این آر ایف سے 2 لاکھ روپئے کے بقدر مالی تعاون فراہم کرایا جائے گا اور مجروحین کو 50000 روپئے دیے جائیں گے۔‘‘
عملے، عوامی شکایات اور پنشن کی وزارت
عزت مآب وزیر مملکت ڈاکٹر جتندر سنگھ کے ہاتھوں 14.9.2022 کو سِول سروسیز آفیسرز انسٹی ٹیوٹ، چانکیہ پوری میں خصوصی مہم 2.0 پورٹل کا آغاز۔ یہ حکومت ہند کی طرف سے 2 اکتوبر سے 31 اکتوبر 2022 کے درمیان شروع کردہ خصوصی مہم 2.0 کا حصہ ہے
خصوصی مہم 2.0 کے لئے وزارتیں اورمحکمے صفائی کے لئے 67,000 مقامات کی شناخت کر چکے ہیں
التوا میں پڑے معاملات نمٹانے کی خصوصی مہم برائے 2022 کی توجہ وزارتوں اور محکموں کے فیلڈ اور آؤٹ اسٹیشن دفاتر اور ان سے منسلک و ماتحت دفاتر پر ہوگی
سائنس و ٹیکنالوجی اور ارضیاتی علوم کےمرکزی وزیر مملکت ؛ وزیر اعظم کے دفتر، عملہ، عوامی شکایات، پنشن، ایٹمی توانائی اور خلائی امور کے مملکتی وزیر ڈاکٹر جتیندر سنگھ کل سِول سروسیز آفیسرز انسٹی ٹیوٹ واقع چانکیہ پوری میں ایک سرکاری تقریب میں ویب سائٹ www.pgportal.govlin/scdpm22 کا آغاز کریں گے جس میں حکومت ہند کی 85 وزارتوں اور محکموں کے جوائنٹ سکریٹری سطح کے افسران انتظامی اصلاحات اور عوامی شکایات کے محکمے کےسکریٹری کی موجودگی میں شرکت کریں گے۔
اسی تقریب میں انتظامی اصلاحات اور عوامی شکایات کے محکمے کی تین رپورٹیں، جولائی کی خصوصی مہم کی پیش رفت رپورٹ، عوامی شکایات کے ازالے اور نگرانی کے مرکزی نظام کا 0. 7 بروشر اور عوامی شکایات کے ازالے اور نگرانی کے مرکزی نظام کی ماہانہ پیش رفت کی رپورٹ برائے اگست 2022 کو بھی لانچ کیا جائے گا۔
حکومت ہند نے سوچھتا اور حکومت میں التوا میں پڑے کام کاج کا بوجھ کم کرنے پر توجہ مرکوز کرتے ہوئے 2 اکتوبر سے 31 اکتوبر 2022 تک خصوصی مہم 2.0 کا اعلان کیا تھا۔ کابینہ سکریٹری نے 23 اگست 2022 کو حکومت ہند کے تمام سکریٹریوں کو مخاطب کیا اور اس کے لئے انتظامی اصلاحات اور عوامی شکایات کا محکمہ گائیڈ لائنز نوٹ 25 اگست 2022 کو جاری کیا گیا۔ خصوصی مہم 2.0 وزارتوں اور محکموں اور ان کے منسلک اور ماتحت دفاتر کے علاوہ فیلڈ/ آؤٹ اسٹیشن دفاتر پر زیادہ توجہ مرکوز کرے گی۔ انتظامی اصلاحات اور عوامی شکایات کا محکمہ خصوصی مہم 2.0 کے نفاذ کی نگرانی کرے گا۔
خصوصی مہم 2.0 کے تیاری کے حصہ کا آغاز ڈاکٹر جتیندر سنگھ کے ذریعہ خصوصی مہم 2.0 پورٹل کے اس آغاز کے ساتھ ہوگا اور یہ سلسلہ 30 ستمبر 2022 تک جاری رہے گا جب وزارتیں اور محکمے منتخب زمروں میں زیر التواء کام کی نشاندہی کریں گے اور اپنے دفاتر میں مہم کی جگہوں کو حتمی شکل دیں گے اور مہم کو چلانے کے لئے ضروری طریقہ کار کی ضروریات کو پورا کریں گے۔ ہر وزارت اورمحکمے سے توقع کی جاتی ہے کہ وہ اپنی صفائی مہم کے مقامات کے اہداف میں داخل ہونے، فائلوں کو ختم کرنے اور مختلف زیر التوا اعداد و شمار جیسے ایم پی کے حوالہ جات، ریاستی حکومت کے حوالہ جات وغیرہ کی تیاری کے مرحلے کے دوران پورٹل کا استعمال کرے۔ اب تک حکومت ہند کی وزارتوں اورمحکموں نے صفائی مہم چلانے کے لئے 67,000 سے زیادہ مقامات کی نشاندہی کی ہے۔
خصوصی مہم 2022 حوالہ جات کو بروقت ٹھکانے لگانے اور کام کی صاف جگہ کی اہمیت کو تقویت دیتی ہے۔ مہم 2022 میں امید ہے کہ ایک ماہ تک جاری رہنے والی مہم کے دوران 1.5 لاکھ ڈاک خانوں، بیرون ملک مشن/پوسٹ، ریلوے اسٹیشنز اور دیگر عوامی دفاتر کو مشن موڈ میں شامل کیا جائے گا۔ خصوصی مہم کے پورٹل کے حوالے سے نوڈل افسروں کی تربیت انتظامی اصلاحات اور عوامی شکایات کا محکمہ پہلے ہی کر چکا ہے۔ تقریب کا سلسلہ وار پروگرام منسلک ہے۔
وزارتِ تعلیم
جدید تعلیمی انقلاب کے رُخ پر سرگرم سرکاری زمرے کے ادارے ایڈسِل  نے 2019-20 سال میں اب تک کا سب سے زیادہ 12.5 کروڑ روپے کا منافع دیا ہے
نئی دہلی 13 اپریل 2021: وزارت تعلیم کے ماتحت سرکاری زمرے کے اول درجے کے منی رتن ادارے ایڈسِل  لمیٹڈ نے سال 2019۔20 کے لئے سب سے زیادہ 12.5 کروڑ روپے ادا کئے۔
مرکزی وزیر تعلیم جناب رمیش پوکھریال ’نشانک‘ نے جنابب منوج کمار، سی ایم ڈی - ایڈ سی آئی ایل سے ایڈیشنل سکریٹری  ڈاکٹر راکیش رنجن اور وزارت اور ای ڈی سی آئی ایل کے دیگر عہدیداروں کی موجودگی میں ڈیویڈنٹ چیک حاصل کیا۔
کمپنی نے 2019-20 میں 326 کروڑ روپے کا کاروبار کیا اور 56 کروڑ روپے کا نفع ماقبل ٹیکس بھی کمایا۔ ای ڈی سی آئی ایل تعلیم کی عمودی راہ میں پراجیکٹ مینجمنٹ اور کنسلٹنسی کے حل پیش کرتا ہے۔ اس میںیہ آئی سی ٹی / آئی ٹی سلوشنز ، آن لائن ٹیسٹنگ اینڈ اسسمنٹ سروسز ، ایڈوائزری سروسز ، انفراسٹرکچر ، پی ایم سی ، حصولی اور بیرون ملک تعلیم کی خدمات کا احاطہ کرتا ہے۔ یہ ادارہ وزارت تعلیم کے ایک بڑے پروجیکٹ پر عمل پیرا ہے جس کا نام "اسٹڈی ان انڈیا" ہے۔ اس کا مقصد ہندوستان میں آنے والے غیر ملکی طلبا کی تعداد میں اضافہ کرنا ہے۔ اس پروگرام میں ایک بڑے پورٹل کا قیام ، کال سینٹر ، سوشل میڈیا مہم ، برانڈنگ ، ایونٹ مینجمنٹ اور سہولت کے مراکز کا قیام شامل ہیں۔
وزیراعظم کا دفتر
وزیر اعظم نے معروف ماہر تعمیرات ڈاکٹر بی وی دوشی کے انتقال پر تعزیت کا اظہار کیا
وزیر اعظم جناب نریندر مودی نے معروف ماہر تعمیرات ڈاکٹر بی وی دوشی کے انتقال پر گہرے رنج و غم کا اظہار کیا ہے۔
ایک ٹویٹ میں، وزیر اعظم نے کہا؛
” ڈاکٹر بی وی دوشی جی ایک شاندار معمار اور ایک قابل ذکر ادارہ ساز تھے۔ آنے والی نسلیں ہندوستان بھر میں ان کے شاندار کام کی تعریف کرتے ہوئے ان کی عظمت کی جھلک حاصل کریں گی۔ ان کا انتقال افسوسناک ہے۔ میں ان کے اہل خانہ اور مداحوں کے غم میں برابر کا شریک ہوں۔ اوم شانتی۔ “
وزارت خزانہ
محکمہ انکم ٹیکس نے تمل ناڈو میں تلاشی مہم انجام دی
محکمہ انکم ٹیکس نے 02.08.2022 کو فلم انڈسٹری سے وابستہ کچھ پروڈیوسروں، تقسیم کاروں اور فنانسروں کے معاملوں میں تلاشی اور ضبطی کی کارروائیاں کیں۔ چنئی، مدورائی، کوئمبٹور اور ویلور میں واقع تقریباً 40 مقامات پر تلاشی کی کارروائیاں کی گئیں۔
تلاشی کی کارروائیوں کے دوران، بے حساب نقد لین دین اور سرمایہ کاری سے متعلق کئی مجرمانہ دستاویزات اور ڈیجیٹل ثبوت وغیرہ ضبط کیے گئے ہیں۔ اس کے علاوہ تلاشی کے دوران خفیہ اور پوشیدہ جگہوں کا بھی پتہ چلا ہے۔
فلم فنانسروں کی تلاشی مہم کے دوران بے حساب نقد قرضوں سے متعلق پروموشنری نوٹ وغیرہ جیسے دستاویزات کا انکشاف ہوا ہے ، جو کہ مختلف فلم پروڈکشن کمپنیوں اور دیگر کو پہلے سے ادا کیے گئے تھے ۔ فلم پروڈکشن کمپنیوں کے معاملات میں، حاصل کردہ شواہد سے ٹیکس چوری کا پتہ چلتا ہے، کیونکہ فلموں کی ریلیز سے حاصل ہونے والی اصل رقم اکاؤنٹ کے باقاعدہ کھاتوں میں دکھائی جانے والی رقوم سے کہیں زیادہ ہے۔ان کمپنیوں نے اس طرح حاصل کیے گئے بے حساب آمدن کو غیر اعلانیہ سرمایہ کاری کے ساتھ ساتھ مختلف غیر اعلانیہ ادائیگیوں کے لیے بھی استعمال کیا ہے۔
اسی طرح فلموں کی تقسیم کے معاملوں میں ضبط کیے گئے شواہد تھیٹروں سے بے حساب نقدی کی وصولی کی نشاندہی کرتے ہیں۔ شواہد کے مطابق تقسیم کاروں نے سنڈیکیٹ تشکیل دے کر منظم طریقے سے تھیٹر کی وصولیوں کو مخفی رکھا ہے جس کے نتیجے میں اصل آمدنی کوکم دکھایا گیا ہے۔
اب تک کی تلاشی مہم کے نتیجے میں 200 کروڑ روپےسے زیادہ غیر اعلانیہ آمدنی کا انکشاف ہوا ہے۔ 26 کروڑ کی نامعلوم نقد رقم اور 3 کروڑ روپے سے زائد کے بے حساب طلائی زیورات ضبط کر لیے گئے ہیں۔ مزید تحقیقات جاری ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8775
(Visitor Counter : 81
وزارات ثقافت
برازیل میں برکس ثقافتی وزراء کی میٹنگ میں مرکزی وزیر ثقافت پرہلاد سنگھ پٹیل کی شرکت
نومبر۔ دسمبر 2019 میں عجائب گھر اور آرٹ گیلریوں کے برکس اتحاد کے تحت بھارتی نمائش کا اہتمام
نئی دلّی، 13 اکتوبر / ثقافت اور سیاحت کے وزیر مملکت  جناب پرہلاد سنگھ پٹیل نے برازیل کے کورتیبا میں برکس ممالک کے وزرائے ثقافت کی میٹنگ میں شرکت کی۔ اس موقع پر خطاب کرتے ہوئے جناب پٹیل نے کہا کہ بھارت برکس کے ساتھ اپنی تعلقات اور مصروفیات کو اہمیت دیتا ہے، جو کہ باہمی مفادات سے متعلق مشاورت، تعاون، ہم آہنگی اور باہمی افہام و تفہیم کو فروغ دینے میں مدد گار ہے۔ میٹنگ سے خطاب کرتے ہوئے انہوں نے اس عہد کا اعادہ کیا کہ بھارت ممبر ممالک کے ساتھ ثقافت کے شعبے میں تعاون اور دوستانہ عہد بستگی پر مضبوطی کے ساتھ قائم ہے۔ ہم تمام ممبر ممالک کے ساتھ اپنے مالا مال ثقافتی ورثہ اور روایات، ممبر ممالک کی تعظیم کو اہمیت دیتے ہیں اور کے علاوہ ہم آہنگی، مضبوط دوستانہ تعلقات، فنون، عجائب گھر اور گیلریوں، ثقافتی ورثے، عجائبات، لٹریچر، بچوں اور نو جوانوں کے تھیٹر اور فلموں وغیرہ کے شعبے میں لین دین کرتے ہیں۔
جناب پٹیل نے کہا کہ ممبر ممالک نے ہمارے ثقافتی تعاون کی نئی بلندیوں کا مشاہدہ کیا ہے۔ انہوں نے مطلع کیا کہ آرٹ گیلریوں، عجائب گھروں، لائبریریوں اور تھیٹروں کے شعبے میں تعاون سے متعلق دستاویزات پر چین میں 2017 میں منعقد ہوئی دوسری میٹنگ میں دستخط ہوئے تھے۔
۔۔۔۔۔۔
U.4580
(Visitor Counter : 60
دیہی ترقیات کی وزارت
منریگا کارکنوں کی حاضری کے طریقے میں تبدیلی
دیہی ترقی کی مرکزی وزیر مملکت، سادھوی نرنجن جیوتی نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
ریاستوں/مرکز کے زیر انتظام علاقوں میں مہاتما گاندھی قومی دیہی روزگار گارنٹی اسکیم  کے نفاذ میں مزید شفافیت پیدا کرنے کے لیے، نیشنل موبائل مانیٹرنگ سسٹم  ایپ کے ذریعے کام کے مقام پر حاضری درج کرنے اور ایک دن میں کارکن کے جیو ٹیگ شدہ وقت کی مہر سمیت تصویریں قید کرنے کا کام 21 مئی 2021 کو شروع کیا گیا تھا، جس کے تحت 20 یا اس سے زیادہ کارکنوں کو مسٹر رولز جاری کیے جاتے ہیں۔ یہ ممکنہ طور پر ادائیگیوں کی تیز تر پروسیسنگ کو فعال کرنے کے علاوہ شہریوں کے ذریعے اس پروگرام کی نگرانی کے مواقع کو بھی بڑھاتا ہے۔
حکومت ہند نے فیصلہ کیا ہے کہ 16.05.2022 سے ، ریاستوں/مرکز کے زیر انتظام علاقوں سے ملنے والے فیڈ بیک اور مشوروں کی بنیاد پر کام کے تمام مقامات پر جہاں کہیں بھی 20 یا اس سے زیادہ مستفیدین کو مسٹر رول جاری کیے گئے ہیں وہاں کارکنوں کی حاضری صرف این ایم ایم ایس ایپ کے ذریعے ہی درج کی جائے گی۔ لہٰذا، اس سال کی مدت کو منتقلی کی مدت کے طور پر فراہم کیا گیا ہے۔
کارکنوں کی حاضری این ایم ایم ایس ایپ کے ذریعے درج کرنے کی ذمہ داری لینے کے لیے ان کی خواتین ساتھیوں کی حوصلہ افزائی کی جا رہی ہے۔ ریاستوں/مرکز کے زیر انتظام علاقوں سے ملنے والی درخواستوں کی بنیاد پر این ایم ایم ایس میں بآسانی منتقلی کو یقینی بنانے کے لیے وزارت ریاستوں/مرکز کے زیر انتظام علاقوں کو تربیت فراہم کر رہی ہے۔ اس میں پیش آنے والے تکنیکی مسائل کو این آئی سی، دیہی ترقی کے ذریعے حقیقی وقت کی بنیاد پر حل کیا جا رہا ہے۔ ریاستوں/مرکز کے زیر انتظام علاقوں کی طرف سے ملنے والے مشوروں پر عمل کرنے کا کام جاری ہے۔ این ایم ایم ایس ایپلی کیشن سے متعلق تمام مسائل کا وقتاً فوقتاً جائزہ لینے کے بعد انہیں حل کیا جاتا ہے۔
ریاستی حکومتوں سے ملنے والی درخواستوں کی بنیاد پر درج ذیل کچھ اہم فیصلے لیے گئے ہیں:
- حاضری اور پہلی تصویر کو اپ لوڈ کرنے کے 4 گھنٹے بعد دوسری تصویر کھینچنے کے لیے این ایم ایم ایس ایپلی کیشن میں ترمیم کی گئی ہے۔ اس سے حاضری اور تصویروں کو کیپچر کرنے کے لیے درکار مخصوص وقت میں آسانی پیدا ہوتی ہے۔ صبح کی حاضری اور پہلی تصویر کو آف لائن موڈ میں کیپچر کیا جا سکتا ہے اور ڈیوائس کے نیٹ ورک میں آنے پر انہیں اپ لوڈ کیا جا سکتا ہے۔
- اگر کسی وجہ سے حاضری کو اپ لوڈ نہیں کیا جا سکتا، تو ویسی حالت میں ڈسٹرکٹ پروگرام کورآڈی نیٹر کو دستی طریقے سے حاضری اپ لوڈ کرنے کا مجاز بنایا گیا ہے۔
این ایم ایم ایس موبائل ایپ انگریزی، ہندی، تمل، تیلگو اور ملیالم میں دستیاب ہے۔
جدید اور قابل تجدید توانائی کی وزارت
حکومت نے قابل تجدید توانائی کے شعبے میں نئی مارکیٹوں کو فروغ دینے اور تشکیل دینے کیلئے بہت سے اقدامات کئے ہیں
حکومت نے قابل تجدید توانائی کے شعبے میں نئی مارکیٹوں کو فروغ دینے اور تشکیل دینے کیلئے بہت سے اقدامات کئے ہیں۔ جن میں مندرجہ ذیل اقدامات شامل ہیں:
- خودکارروٹ کے تحت 100 فیصد تک غیر ملکی راست سرمایہ کاری ایف ڈی آئی کی اجازت ،
- 30 جون 2025 تک شروع کئے جانے والے پروجیکٹوں کے لئے بین شمسی بجلی اور ہوائی چکی سے بننے والی بجلی کی بین ریاستی فروخت کے لئے ، بین ریاستی ترسیلی نظام پر عائد چارجز ختم کیاجانا،
- سال 30-2029 تک قابل تجدید خریداری کی ذمہ داری آر پی او کے لئے ٹریجکٹری کا اعلان،
- پلگ اور پلے کی بنیاد پر آر ای ڈیویلپر کو زمین اور ترسیل فراہم کرنے کے لئے الٹرا میگا قابل تجدید توانائی پارکوں کا قیام،
- پردھان منتری کسان اُورجا سرکشا ایوم اُتّھان مہا ابھیان ، شمسی روف ٹاپ فیز دوئم، 12000 میگاواٹ سی پی ایس یو اسکیم فیز دوئم جیسی اسکیمیں ،
- قابل تجدید توانائی کی کھپت کے لئے گرین انرجی کاریڈور اسکیم کے تحت نئی ترسیلی لائنیں بچھانا اور نئے ذیلی اسٹیشن کی صلاحیت سازی،
- سرمائے کو راغب کرنے اور اس میں آسانی پیدا کرنے کے لئے پروجیکٹ ڈیولپمنٹ سیل قائم کرنا،
- گرڈ سے مربوط شمسی پی وی اور پن بجلی کے پروجیکٹوں سے خریداری کے اختیارات کے لئے ٹیرف پر مبنی مقابلہ جاتی بولی کے عمل کے لئے معیاری بولی سے متعلق رہنما خطوط،
- حکومت نے احکامات جاری کئے ہیں کہ بجلی، لیٹر آف کریڈٹ یا پیشگی ادائیگی کی صورت میں ترسیل کی جائے گی تاکہ آر ای جنریٹرس کو ڈسٹریبیوشن لائسنس کے ذریعے بروقت ادائیگی کو یقینی بنایا جا سکے،
- 24000 کروڑ روپے کے لئے شمسی پی وی مینو فیکچررس کے لئے پروڈکشن سے مربوط ترغیب پی ایل آئی اسکیم پر عمل درآمد،
- گھریلو مصنوعات سازوں کی حوصلہ افزائی کے لئے سیلز اور ماڈیولز پر بنیادی کسٹمز ڈیوٹی لاگو کرنا،
- کچرے سے توانائی، بایوماس اور بایو گیس پروگراموں کو فروغ دینے کے لئے پہلے مرحلے کے تحت 858 کروڑ روپے کے اخراجات کے ساتھ قومی بایو انرجی پروگرام کا نوٹیفکیشن جاری کیا گیا،
یہ جانکاری بجلی اور نئی و قابل تجدید توانائی کے مرکزی وزیر جناب آر کے سنگھ نے راجیہ سبھا میں آج ایک سوال کے تحریری جواب میں فراہم کیں۔